b'\n_START_ARTICLE_\nSalkovaara\n_START_PARAGRAPH_\nSalkovaara (ven. \xd0\xa8\xd0\xb0\xd0\xbb\xd0\xb3\xd0\xbe\xd0\xb2\xd0\xb0\xd0\xb0\xd1\x80\xd0\xb0, \xc5\xa0algovaara) on taajama, kyl\xc3\xa4 sek\xc3\xa4 entinen kyl\xc3\xa4hallinto Karjalan tasavallan Karhum\xc3\xa4en piiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee piirin luoteisosassa Seesj\xc3\xa4rven l\xc3\xa4nsipuolella. Nyky\xc3\xa4\xc3\xa4n Salkovaara kuuluu Paateneen maalaiskuntaan.\n_START_SECTION_\nHistoria\n_START_PARAGRAPH_\nEnnen 1920-lukua Salkovaaran alue kuului historialliseen Paatenen kuntaan. Kunta lakkautettiin 1920-luvulla ja suunnilleen sen alueesta muodostettiin Seesj\xc3\xa4rven piiri. Jatkosodan aikana alue oli Suomen miehitt\xc3\xa4m\xc3\xa4 vuosina 1941\xe2\x80\x931944. Sodan j\xc3\xa4lkeen alue tuli kuulumaan Karhum\xc3\xa4en piiriin._NEWLINE_Salkovaaran kyl\xc3\xa4hallintoon kuului keskuskyl\xc3\xa4n lis\xc3\xa4ksi S\xc3\xa4rkij\xc3\xa4rvi, Laasari ja Voij\xc3\xa4rvi. Salkovaaran kyl\xc3\xa4hallintoalueen etel\xc3\xa4puolella sijaitsi Paatenen kyl\xc3\xa4hallintoalue, l\xc3\xa4nsipuolella on Mujej\xc3\xa4rven piiri ja koillispuolella Sege\xc5\xbean piiri.'